...ાન નોકરીમાં બે વર્ષનો અનુભવ લેવા ઇચ્છે છે. તેનો અર્થ એ થયો કે તે તેનાં લગ્નના થોડા મહિના પછી તેના પતિ સાથે રહેવા જશે. 

ઉત્તરજાએ કહ્યું હતું, "આ થોડું મુશ્કેલ છે અને હું થોડી દુઃખી છું. થોડો ડર પણ છે. હું ક્યારેય કોઈ બીજા દેશમાં ગઈ નથી, પણ લગ્ન માટે હું બહુ ઉત્સુક છું."

ઉત્તરજાને આશા છે કે તેને કુવૈતમાં આસાનીથી નોકરી મળી જશે. ઉત્તરા અને ઉત્તામા પણ મધ્ય-પૂર્વના દેશોમાં કામ કરતા યુવકો સાથે લગ્ન કરવાની છે. 

ચારેય બહેનો નવી શરૂઆત માટે ઉત્સાહિત છે, પણ તેમના ભાઈ ઉત્તરાજનને લગ્નની કોઈ ઉતાવળ નથી. ઉત્ત... બાકીનો લેખ લખો:
વારની કહાણીને મીડિયાએ વ્યાપક પ્રસિદ્ધિ આપી હતી.

સરકારે આ કિસ્સામાં સહાય કરવા માટે રમાદેવીને સ્થાનિક બૅન્કમાં નોકરી આપી હતી. 

રમાદેવીએ કહ્યું હતું, "મેં મારા બાળકોના પાલનપોષણ પર સંપૂર્ણ ધ્યાન આપ્યું હતું. નોકરી કરીને તેમના ભોજન તથા શિક્ષણની વ્યવસ્થા કરી હતી."

રમાદેવીની મહેનતથી પ્રભાવિત થઈને પાડોશી ડૉક્ટરે તેમને રહેવા માટે પોતાનું ઘર આપી દીધું હતું.

રમાદેવીએ કહ્યું હતું, "મુસીબત આવે ત્યારે તમે તમારી શ્રેષ્ઠ ક્ષમતાનું પ્રદર્શન કરતા હો છો."

સ્કૂલમાં બધાં બાળકોએ સારી રીતે અભ્યાસ કર્યો હતો અને પોતપોતાની પસંદગીના ક્ષેત્રમાં સ્નાતકની ડિગ્રી હાંસલ કરી હતી. 

ઉત્તરા કહે છેઃ "અમારી મા બહુ ખુશ છે. અમે આર્થિક રીતે આત્મનિર્ભર બનીએ તેવું તેઓ હંમેશાં ઇચ્છતાં હતાં."

'એકમેકનો સાથે ક્યારેય નહીં છોડીએ'

માતા રમાદેવી સાથે પાંચેય સંતાનો

આ હિંદુ પરિવાર છે અને ચારેય બહેનોના લગ્ન એક પ્રસિદ્ધ મંદિરમાં કરાવવામાં આવશે. લગ્નમાં માત્ર નજીકનાં સગાં અને દોસ્તોને જ આમંત્રણ આપવામાં આવશે. 

પત્રકારો અને ફોટોગ્રાફરો પણ આ લગ્નમાં આવશે એવી આશા છે. 

ઉત્તરાએ કહ્યું હતું, "પ્રસિદ્ધિમાં રહેવું એક આશીર્વાદ જેવું હોય છે."

એકસાથે પાંચ બાળકો જન્મ્યા હોય એવી ઘટના દુર્લભ છે અને એ કારણે મીડિયાને આ પરિવારમાં વારંવાર રસ પડતો રહ્યો છે. 

આ બાળકોનો જન્મ, તેમની સ્કૂલનો પહેલો દિવસ અને તેમની સ્કૂલનો છેલ્લો દિવસ... એ બધી ઘટનાઓને સ્થાનિક મીડિયાએ કવર કરી હતી. 

ચારેય બહેનો હવે એ વિચારી રહી છે કે તેઓ તેમની માતાને મદદ કઈ રીતે કરી શકે. 

ઉત્તરાએ કહ્યું હતું, "અમે અલગઅલગ જગ્યાએ રહીશું ત્યારે પણ ભાવનાત્મક રીતે એકમેકની સાથે જ રહીશું અને એકબીજા વિશે વિચારતા રહીશું."

તમે અમને ફેસબુક, ઇન્સ્ટાગ્રામ, યૂટ્યૂબ અને ટ્વિટર પર ફોલો કરી શકો છો